2012年10月5號，廣州有14位學生喺石門國家森林公園，計劃上去天堂頂玩。落山嗰時本嚟按原路返落山，但落山時遇到幾位驢友話有條近路可以落山，結果喺半佬蕩失路，加上嗰時天開始黑而被困喺山入面。警方接報之後，廣東省公安廳、廣州市委、廣州市人民政府，廣州市公安局，從化市委、從化市人民政府、惠州市龍門縣同增城市等各級領導專門作出批示而馬上部署，展開救援工作，從化市公安局副局長帶咗差唔多80位民警，喺溫泉鎮、良口鎮政府，廣州市衛生局、廣州市林業局等單位配合而開始入山救人，民警重嗌埋住喺石門公園附近且識附近山況啲村民做嚮導，甚至喺10月6號中午出動埋直升機嚟協助救援。